als_Latn dik_Latn sag_Latn
Kryeministrja e Britanisë së Madhe Theresa May pas sulmit të mbrëmshëm në qendër të Londrës, në të cilat jetën e kanë humbur shtatë persona, bëri thirrje për një qëndrim më të ashpër ndaj ekstremizmit në Britani të Madhe, raporton AA.
Kryeministrja britanike, mëngjesin e sotëm ka thirrur seancë të jashtëzakonshme të kabinetit në lidhje me ngjarjet tragjike që ndodhën vetëm dy javë pas sulmit vetëvrasës në Mançester, në të cilin jetën e humbën të paktën 22 persona.
Pas takimit, ajo ka theksuar se sulmet e fundit në Britani të Madhe nuk janë të lidhura drejtpërdrejt por se masat e ashpra janë të domosodoshme pasi “terrorizmi lind terrorizëm”, kurse sulmuesit kopjojnë njëri-tjetrin.
“Ata i lidhin ideologjia e keqe e ekstremizmit islamik që predikon urrejtjen, bën ndarje dhe promovon sektarizmin. Kjo është një ideologji që pretendon se vlerat tona perëndimore, liria, demokracia dhe të drejtat e njeriut nuk janë në përputhje me Islamin”, tha May.
Ajo bëri thirrje për arritjen e një marrëveshjeje ndërkombëtare për të rregulluar hapësirën kibernetike e cila do të ndihmonte në ndalimin e përhapjes së ekstremizmit.
Sulmi ndodhi mbrëmë vonë kur sulmuesit me furgon goditën këmbësorët në urën e Londrës dhe pas daljes nga furgoni me thika filluan të sulmojnë njerëzit në tregun Borough, ku policia vrau që të tre sulmuesit.
Sipas informacioneve të fundit, në sulm janë vrarë shtatë persona dhe janë plagosur 48 të tjerë.
als_Latn als_Latn als_Latn als_Latn als_Latn als_Latn als_Latn